එම අවස්ථාවට 96 ලෝක කුසලාන කණ්ඩායමට ක්‍රීඩා කළ අරවින්ද ද සිල්වා, රොෂාන් මහානාම, හෂාන් තිලකරත්න, කුමාර ධර්මසේන, මුත්තයියා මුරලිදරන්, රොමේෂ් කළුවිතාරණ, උපුල් චන්දන ඇතුළු ක්‍රීඩකයින් රැසක් ද එක්ව සිටියා.මෙම රිදී ජුබිලි අවස්ථාවට එක්වූ, එවක ශ්‍රී ලංකා කණ්ඩායමේ නායක අර්ජුණ රණතුංග කියා සිටියේ පසුගිය කාලයේ ක්‍රිකට් ක්‍රීඩාව සම්බන්ධයෙන් ඇති වූ සිද්ධීන් පිළිබඳ සොයා බැලීම සඳහා කොමිසමක් පත් කළ යුතු බවයි.මේ අතර, ඉන්දියාවේ පැවැත්වෙන රෝඩ් සේෆ්ටි තරඟාවලියට සහභාගි වී සිටින ශ්‍රී ලංකා ලෙජන්ඩ්ස් ක්‍රීඩකයින් ද අද මෙම 25 වන සැමරුම මෙලෙස සමරනු ලැබුවා.96 ලෝක කුසලාන තරගාවලියට එක්වූ ශ්‍රී ලංකා ක්‍රීඩක අසංක ගුරුසිංහ ද සිය ට්විටර් ගිණුමේ සටහක් තබමින් සඳහන් කර තිබුණේ 25 වන සැමරුම වෙනුවෙන් තමන් ද සියලුදෙනා සමඟ එක්වන බවයි.